תקנות התעבורה (תיקון מס'...), התשפ"א-2020

בתוקף סמכותי לפי סעיפים 69א ו-70(17ד) לפקודת התעבורה[[1]](#footnote-2) (להלן-הפקודה), לעניין תקנה 3 – בהסכמת שר המשפטים, ובאישור וועדת הכלכלה של הכנסת לפי סעיף 2(ב) לחוק העונשין, התשל"ז-1977[[2]](#footnote-3), אני מתקינה תקנות אלה:

|  |  |  |  |  |  |  |
| --- | --- | --- | --- | --- | --- | --- |
| הוספת תקנה 83א1 |  | בתקנות התעבורה, התשכ"א-1961[[3]](#footnote-4) (להלן- התקנות העיקריות), אחרי תקנה 83א, יבוא: | | | | |
|  |  | "מערכת עזר לנהג להתרעה למניעת השארת ילדים ברכב | | | 83א1. | **לא יסיע אדם ברכב מנועי למעט אוטובוס שאינו אוטובוס זעיר פרטי, רכב להסעת תלמידים, מונית, רכב אספנות או אופנוע, ילד עד גיל 5, אלא אם הותקנה ברכב מערכת עזר לנהג להתרעה על השארת ילדים ברכב המקיימת את הדרישות הקבועות בפרט 4א לחלק ג' בתוספת השניה."** |
|  |  |  |  | | | |
| תיקון התוספת השניה |  | בתוספת השניה לתקנות העיקריות, בחלק ג' - | | | | |
| שינוי מספור |  | (א) | במקום פרט 4א יבוא "4ב". | | | |
|  |  | (ב) | אחרי פרט 4 יבוא - | | | |
|  |  | "4א. | **מערכת עזר לנהג להתרעה על השארת ילדים ברכב**  **(תקנה 83א1)**  **מערכת עזר לנהג להתרעה על השארת ילדים ברכב (להלן – מערכת התרעה) תקיים אחד מאלה:** | | | |
|  |  |  |  | מערכת התרעה שהתקין יצרן הרכב בפס הייצור של הרכב – ניתן לגביה אישור יצרן הרכב או היבואן המסחרי של הרכב שהמערכת הותקנה בפס הייצור של הרכב**;** | | |
|  |  |  |  | **מערכת התרעה שהותקנה שלא בפס הייצור של הרכב – ניתן לגביה אישור מעבדה מוסמכת לרכב כי המערכת עומדת בדרישות התקן הישראלי ת"י 6400 "מערכת התרעה על השארת ילדים ברכב: רכב פרטי", חלק 2[[4]](#footnote-5) (להלן – התקן), ובהתאמה לתיקוני הסעיפים הבאים כמפורט:** | | |
|  |  |  |  |  | **סעיף 1.3.1.5 לתקן - מערכת ההתרעה יכולה לעשות שימוש במכשיר טלפון נייד כאביזר נישא;** | |
|  |  |  |  |  | **סעיפים 3.2.1.2 ו- 5.2.2.1 לתקן – התקנת מערכת ההתרעה תבוצע באופן שלא יפגע במערכות הרכב ובתפקודן, וללא צורך באישור יצרן הרכב או יבואן הרכב;** | |
|  |  |  |  |  | סעיף 3.1.3.2 לתקן - הבדיקה העצמית תכלול לפחות שניים מהחיוויים המפורטים בסעיפים קטנים (א) ו-(ב) **לסעיף זה לתקן;** | |
|  |  |  |  |  | סעיף 3.2.2א לתקן - ההתרעה החיצונית של המערכת תופעל כשהמרחק בין הנהג לבין המושב המפוקח או הרכב גדול מ- 5 מטר**;** | |
|  |  |  |  |  | **סעיף 4.3.1 לתקן - מערכות המיועדות להתקנה בתא הנוסעים, בחלק החיצוני של הרכב או בתא המטען יפעלו כנדרש בתחום הטמפרטורות מ- (°20-) צלזיוס עד °70 צלזיוס;** | |
|  |  |  |  |  | **סעיף 4.3.5 לתקן - דרגת ההגנה הנדרשת מפני מים ואבק תהיה כמפורט להלן:** | |
|  |  |  |  |  | (א) | **רכיבים המותקנים מחוץ לתא הנוסעים (אם ישנם) יהיו בעלי דרגת ההגנה** IP54**;** |
|  |  |  |  |  | (ב) | **רכיבים המותקנים בתוך תא נוסעים סגור יהיו בעלי דרגת ההגנה** IPX4**;** |
|  |  |  |  |  | סעיף 5.1.1 לתקן - הדרישות המפורטות בסעיפים קטנים (א) עד (ה) (כולל) לסעיף זה לתקן יפורטו בחוברת לצרכן, שתסופק לרוכש מערכת ההתרעה; הדרישות המפורטות בסעיפים קטנים (ו) ו-(ז) לסעיף זה לתקן יפורטו במסגרת סימון אריזת המוצר; | |
|  |  |  |  |  | סעיף 6.3.2.3 לתקן - יצרן מערכת התרעה הפועלת לפי זיהוי משקל ו/או גובה של הילד על התקן ריסון, יציין בחוברת לצרכן את דגמי התקני הריסון להם מערכת ההתרעה נבדקה ומתאימה או לחלופין יצהיר במסגרת החוברת לצרכן כי מערכת ההתרעה מתאימה לשימוש בכל דגמי התקני הריסון, המשווקים בישראל, במועד מתן אישור המעבדה המוסמכת לרכב על תקינות מערכת ההתרעה. | |
|  |  |  |  |  | **מערכת ההתרעה נושאת על גביה במקום גלוי לעין, סימון בדבר עמידתה בדרישות לפי פרט זה ובכלל זה, זיהוי המעבדה המוסמכת שבדקה את המערכת ומספר תעודת בדיקת המערכת על ידיה;** | |
| תיקון התוספת השישית |  | בתוספת השישית לתקנות העיקריות, תחת הכותרת "4 נקודות" - | | | | |
|  |  | (1) | אחרי פרט 10 יבוא: | | | |
|  |  | |  |  |  |  | | --- | --- | --- | --- | |  | מס' סעיף | |  | | מס"ד | פקודה | תקנה | תיאור מקוצר של העבירה | | "10א |  | 83א1 | **הסעת ילד עד גיל 5 ללא שהותקנה ברכב מערכת עזר לנהג להתרעה על השארת ילדים ברכב "** | | | | | |
|  |  | (2) | במקום מספור פרט "10א" יבוא "10ב"; | | | |
| תחילה | 4. | תחילתן של תקנות אלה, ביום כ' באייר התשפ"א (2 במאי 2021). | | | | |

\_\_\_\_\_\_\_\_\_\_\_\_\_\_\_\_\_\_\_ התשפ"א

מירי רגב

(\_\_\_\_\_\_\_\_\_\_\_\_\_\_\_\_\_\_\_\_ 2020) שרת התחבורה והבטיחות בדרכים

(חמ 3-83-ת1)

דברי הסבר

**תופעת השארת ילדים בכלי רכב הינה בעיה קשה שיכולה לפגוע בבריאות הילד ואפילו לגרום למותו. הבעיה מחמירה יותר בחודשי הקיץ, כאשר הרכב הנעול מתחמם מהר ויכול להגיע לטמפרטורות קטלניות תוך דקות ספורות. מנתוני ארגון 'בטרם'[[5]](#footnote-6) עולה כי משנת 2008 ועד אפריל 2018 דווחו בתקשורת 661 מקרים של השארת ילדים ברכב, כאשר 30 מן המקרים הסתיימו במוות.**

**במסגרת קול קורא שהופץ בנושא ע"י משרד התחבורה, התקבלו מעל 20 פניות של חברות ויזמים המציעים מגוון רחב של מערכות המסוגלות (לטענתם) לזהות מצב של השארת ילד ברכב ולספק התרעה בהתאם.**

**התקן הישראלי ת"י 6400 חלק 2 מגדיר את הדרישות ממערכת התרעה על שכחת ילדים ברכב פרטי. לאור הצורך במתן הגדרות מלאות וברורות למערכת ההתרעה הוחלט על הישענות על התקן הישראלי תוך מתן 8 החרגות לסעיפים של התקן, וזאת בעקבות הערות והתייחסויות שהתקבלו ע"י יצרנים ומפתחים של מערכות במסגרת הקול קורא והשימוע הציבורי הקודמים.**

**יש לציין כי למרות שמדובר בתופעה בינלאומית, בדיקות שנערכו לא איתרו קיומו של תקן/תקינה מתאימה בעולם. באיטליה, שהיא המדינה היחידה שנמצא כי הנושא הוסדר בחקיקה, הוגדרו דרישות כלליות למערכות התרעה להבטחת בטיחותן וכי לא יפגעו במערכות הרכב האחרות.**

תקנה 1 – **מוצע לקבוע עבירה פלילית על הסעת ילד עד גיל 5 ברכב מנועי למעט אוטובוס שאינו אוטובוס זעיר פרטי, רכב להסעת תלמידים, מונית, רכב אספנות או אופנוע, אלא אם הותקנה ברכב מערכת התרעה על השארת ילדים ברכב המקיימת את הדרישות הקבועות בפרט 4א לחלק ג' בתוספת השניה. מוצע שלא להחיל את חובת התקנת מערכות התרעה על אוטובוסים – שכן מערכות ההתרעה הקיימות בשוק אינן מתאימות לגביהם; רכבים להסעת תלמידים – אשר מחויבים כבר כיום בהתקנת מערכות התרעה לפי תקנה 364ז לתקנות העיקריות; מוניות – המשמשות לנסיעות מסחריות; רכבי אספנות – אשר מפאת גילם, קיימים קשיים בהתקנתן של מערכות התרעה ברכבים אלו; ואופנועים.**

תקנה 2 – **מוצע לקבוע את הדרישות ממערכת התרעה על השארת ילדים ברכב במסגרת פרט 4א לחלק ג' לתוספת השניה לתקנות העיקריות, בהתאמה לדרישות התקן הישראלי 6400 חלק 2, תוך מתן החרגות ל-8 סעיפים בתקן, וזאת לנוכח תוצאות השימוע הציבורי שקיים המשרד כאמור, שהעלו פערים וקשיים מהותיים בעמידה של המערכות מול דרישות מחמירות הקיימות בתקן הישראלי. כן מוצע להבחין בין מערכות שהותקנו בתהליך ייצור הרכב על ידי יצרן הרכב, שיחייבו את אישור יצרן הרכב/היבואן לבין מערכות שיותקנו ברכב שלא בתהליך הייצור, שיחייבו אישור מעבדה מוסמכת על עמידתן בדרישות שנקבעו.**

תקנה 3 – **מוצע להתאים את התוספת השישית לתקנות העיקריות, כך שהעבירה הקבועה בתקנה 1 לתיקון זה, תישא ניקוד חובה של 4 נקודות.**

תקנה 4 – **מוצע לקבוע תאריך תחילה ליום כ' באייר התשפ"א (2 במאי 2021), אשר יאפשר מחד לשוק להיערך למועד התחילה (השגת האישורים הנדרשים עבור המערכות המשווקות בישראל; היערכות לשיווק מערכות ההתרעה; היערכות ליישום ואכיפה), ומאידך, יאפשר את תחילתה של התקנה לפני תקופת הקיץ בישראל, שבה הסיכון הנובע מהתופעה בשיא.**

1. דיני מדינת ישראל, נוסח חדש 7, עמ' 173. [↑](#footnote-ref-2)
2. ס"ח התשל"ז, עמ' 226 [↑](#footnote-ref-3)
3. ק"ת התשכ"א, עמ' 1425; התשע"ט, עמ'...רשומות נא השלימו בהתאם לתיקון האחרון שפורסם [↑](#footnote-ref-4)
4. י"פ התשע"ח, עמ' 7421. [↑](#footnote-ref-5)
5. http://www.beterem.org/download/files/%D7%9E%D7%A0%D7%99%D7%A2%D7%AA\_%D7%A9%D7%9B%D7%97%D7%AA\_%D7%99%D7%9C%D7%93%D7%99%D7%9D\_%D7%91%D7%A8%D7%9B%D7%91\_2018\_1.pdf [↑](#footnote-ref-6)